Kun minsan inaapod ini kan mga tagaduman mansana na Ikawalong Ngangalasan kan Kinaban asin an mga ini nalampas pirang ribong piye an taas poon sa pamitisan pataas. An mga paroyan sa Bangaan asin sa Batad iyo an kaparte kan nasabing World Heritage Site kan UNESCO. Kun ini daa pagsumpayon poro sa poro nalikos sa kabanga kan kinaban. Natogdok mga 2,000 ribong taon na nakaagi, an mga paroyan na ini nagpapaheling kan higos, tibay sa inhenyero asin paghingoa kan  mga Ifugao. An pagpapatubig kaini huli sa ginibo mga pasakil na dinurugtong hale sa mga burabod asin mga sapa sa bukid pasiring an bulos paibaba.